‘সে যুগ ছিল টিউডর যুগ। ১৪৮৫ থেকে ১৬০৩ টিউডরদের রাজত্বকাল। সে যুগে সাধারণ মানুষ লিখতে পড়তে জানত না।’ গল্পের সুরের টানে মন ফিরল জালনার বাইরের চারণ ভূমি থেকে গোল্ডেন ট্যুরের বাসের ভিতরে। বেশ আয়েসী ঢং-এ গাইড বলছেন সে সময়ের গল্প। জীবন তখন অত জটিলও ছিল না। খেয়ে পরে বেঁচে থাকতে পারলেই মানুষ খুশী হত। জন্ ও তাঁর স্ত্রী মেরী লিখতে পড়তে না জানলেও তাঁদের জৈষ্ঠপুত্র উইলিয়াম এবং কনিষ্ঠ পুত্র গিলবার্টকে অবশ্যই পাড়ার গ্রামার স্কুলে ভর্তি করিয়েছিলেন।